Eesti sõjaväe ja Sõjaministeeriumi organisatsioon (1939)
Eesti sõjaväe ja Sõjaministeeriumi organisatsioon Teise maailmasõja alguses, 1. septembril 1939. aastal. Eesti riigikaitse ülesehituse aluseks oli 1938. aasta "Riigikaitse rahuaegse korralduse seadus", mille § 5 kohaselt olid Eesti riigi relvastatud jõududeks: sõjavägi; Sõjaministeeriumi üksused ja asutised, mis allusid Sõjaministrile; piirivalve, mis allus Siseministrile; kaitseliit ― riigi sisemise ja välise julgeoleku kaitse alal. Riigikaitse rahuaegse korralduse seaduse §6 kohaselt moodustasid sõjaväe: sõjaväe keskasutised: Sõjavägede Staap ja väeliikide inspektuurid; maa-, mere- ja õhuväe väekoondised; sõjavägede õppeasutised. Sõjaväe asutuste ja väeosade organisatsioon Riigikaitse kõrgem juht, Vabariigi President Konstantin Päts Vabariigi Presidendi vanem käsundusohvitser kolonel Herbert Grabbi Riigikaitse Nõukogu, Vabariigi Presidendi, kui riigikaitse kõrgeima juhi juures asuv nõuandev organ Sõjavägede Ülemjuhataja kindral Johan Laidoner